CELEX: 62009CA0210
Language: sk
Date: 2010-05-20 00:00:00
Title: Vec C-210/09: Rozsudok Súdneho dvora (tretia komora) z  20. mája 2010 (návrh na začatie prejudiciálneho konania, ktorý podal Cour administrative d’appel de Nantes — Francúzsko) — Scott SA, Kimberly Clark SAS, predtým Kimberly Clark SNC/Mesto Orléans [Štátna pomoc — Nariadenie (ES) č. 659/1999 — Článok 14 ods. 3 — Vymáhanie pomoci — Zásada efektivity — Platobné výmery s formálnou vadou — Zrušenie]

3.7.2010   
            
            
               SK
            
            
               Úradný vestník Európskej únie
            
            
               C 179/13
            
         Rozsudok Súdneho dvora (tretia komora) z 20. mája 2010 (návrh na začatie prejudiciálneho konania, ktorý podal Cour administrative d’appel de Nantes — Francúzsko) — Scott SA, Kimberly Clark SAS, predtým Kimberly Clark SNC/Mesto Orléans
   (Vec C-210/09) (1)
   
   (Štátna pomoc - Nariadenie (ES) č. 659/1999 - Článok 14 ods. 3 - Vymáhanie pomoci - Zásada efektivity - Platobné výmery s formálnou vadou - Zrušenie)
   2010/C 179/21
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour administrative d’appel de Nantes
   
      Účastníci konania pred vnútroštátnym súdom
   
   
      Žalobkyne: Scott SA, Kimberly Clark SAS, predtým Kimberly Clark SNC
   
      Žalovaný: Mesto Orléans
   
      Predmet veci
   
   Návrh na začatie prejudiciálneho konania — Cour administrative d’appel de Nantes — Výklad článku 14 ods. 3 nariadenia Rady (ES) č. 659/1999 z 22. marca 1999 stanovujúceho podrobné pravidlá na uplatňovanie článku 93 Zmluvy o ES (Ú. v. ES L 83, s. 1; Mim. vyd. 08/001, s. 339) — Pomoc poskytnutá francúzskymi orgánmi v prospech Scott SA a Kimberly Clark — Povinnosť bezodkladného vymáhania pomoci vyhlásenej za nezlučiteľnú so spoločným trhom — Dôsledky prípadného zrušenia platobných výmerov vydaných vnútroštátnymi orgánmi na vymáhanie tejto pomoci z dôvodu formálnych vád, vo vzťahu k tejto povinnosti
   
      Výrok rozsudku
   
   Článok 14 ods. 3 nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie článku [88] Zmluvy o ES sa má vykladať v tom zmysle, že mu neodporuje, keď v prípade, že čiastky zodpovedajúce predmetnej pomoci už boli vrátené, vnútroštátny súd zruší z dôvodu formálnej vady platobné výmery vydané na účely vymáhania protiprávnej štátnej pomoci, pokiaľ je možnosť odstránenia tejto formálnej vady zaručená vnútroštátnym právom. Naopak tomuto ustanoveniu odporuje, ak by tieto čiastky boli čo i len dočasne opätovne vyplatené príjemcovi tejto pomoci.
   
      (1)  Ú. v. EÚ C 205, 29.8.2009.